মাঝে এক সন্ধ্যায় শ্বশুরের কাছে চা নিয়ে এলে বহুদিনের চাপা কৌতুহলটা মেটাতে চেয়েছিলেন পরেশবাবু। ‘ইয়ে, হাও ডিড মাই সন্ ফ্যাশিনেট ইউ?’ মুহূর্ত মধ্যে উত্তর দিয়েছিল বৌমা, ‘ওহ্, বাই হিজ্ ফেমিনিজম্!’ পুরুষের ভীতু ভীতু মেয়েলি ভাব নাকি তার নিজের টম্ বয় মার্কা স্বভাবের একেবারে বিপরীত বলে তাকে আকর্ষণ করে। বোঝ! কত মতি দিয়েছ এ সংসারে প্রভু! মনে মনে ভাবেন পরেশবাবু। তা না হলে সামান্য লাল সুতোর বাঁধা বিড়ি এই আধুনিকা মার্কিনির মন জয় করে!